**razpis za nevladne organizacije za projekte s področja preprečevanja odvisnosti od drog in nekemičnih odvisnosti**

zavod Mladinski center Kotlovnica (v nadaljevanju MC Kotlovnica) v okviru Lokalne akcijske skupine (v nadaljevanju LAS) razpisuje sredstva za financiranje projektov s področja preprečevanja odvisnosti od drog in nekemičnih odvisnosti[[1]](#footnote-1) mladih, tj. oseb, starih od 15 do 29 let.

LAS na ravni lokalne skupnosti usklajuje preventivne aktivnosti in pripravlja usklajene ukrepe na področju odvisnosti in spremlja njihovo izvajanje. Temeljni cilji LAS so povezovanje različnih akterjev na lokalni ravni, priprava in izvedba analize stanja, razvoj preventivnih programov in programov zmanjševanja škodljivih posledic rabe in zlorabe drog.

Namen tega razpisa je k sodelovanju na področju preprečevanja odvisnosti od drog in nekemičnih odvisnosti pritegniti nevladne organizacije, ki delujejo na tem področju, na širšem območju občine Kamnik.

**PREDMET RAZPISA**

predmet razpisa je financiranje projektov nevladnih organizacij, ki so namenjeni preventivni dejavnosti na področju preprečevanja odvisnosti od drog in nekemičnih odvisnosti mladih od 15 do vključno 29 let) ter njenih negativnih posledic, pa tudi ozaveščanju ciljne javnosti o tej problematiki in širši promociji zdravega in aktivnega življenjskega sloga mladih, pri čemer pa mora projekt izrecno vsebovati dimenzijo preprečevanja uporabe drog ali nekemičnih odvisnosti pri mladih.

Izvajalci morajo s projekti, ki jih prijavljajo na razpis, na čim bolj inovativen način z izvedbo projektnih aktivnosti prispevati k (primarni) preventivi oziroma preprečevanju uporabe drog in drugih, zlasti nekemičnih odvisnosti, ozaveščanju o škodljivih vplivih različnih odvisnosti, ter spodbujanju mladih h kakovostnemu preživljanju prostega časa in k zdravemu in aktivnemu življenjskemu slogu.

**UPRAVIČENCI ZA KANDIDIRANJE NA RAZPISU**

Upravičenci za sredstva v okviru razpisa so nevladne organizacije (društva in zavodi), ki izpolnjujejo naslednje pogoje: imajo sedež v Občini Kamnik in delujejo na področju preprečevanja odvisnosti ali širše promocije zdravega in aktivnega življenjskega sloga mladih.

Prijavitelji svojo upravičenost za kandidiranje na razpisu dokazujejo z izpisom iz sodnega oziroma poslovnega registra, ki je obvezna priloga prijavi projekta.

Vsak prijavitelj lahko na razpisu kandidira le z enim projektom.

**VIŠINA SREDSTEV**

Višina sredstev razpisa je 1000 evrov. Višina sredstev, za katera lahko zaprosi posamezen prijavitelj, ne sme presegati 500 evrov. Izbrani prijavitelji bodo 50 odstotkov sredstev prejeli po podpisu pogodbe, preostanek pa po oddaji končnega poročila.

Prijavljen projekt lahko vsebuje tudi druge vire financiranja (v prijavi rubrika »Finančni načrt projekta – Načrtovani prihodki projekta«), kar pomeni, da je vrednost projekta lahko večja od višine zaprošenih sredstev. Projekt ne sme biti namenjen profitnim aktivnostim.

**ROK IN NAČIN ODDAJE PRIJAV**

Rok za oddajo prijav se izteče **v ponedeljek, 24. julija 2017**. Prijave je potrebno oddati tiskani obliki po pošti ali v nabiralnik na naslov MC Kotlovnica, Fužine 10, 1241 Kamnik, s pripisom »Razpis LAS za NVOje«.

**ODLOČANJE O PRISPELIH PRIJAVAH IN OBVEŠČANJE O IZIDU RAZPISA**

Po izteku roka za oddajo prijav bo razpisna komisija odprla prijave; odpiranje prijav ne bo javno, vsi prijavljeni projekti pa bodo ocenjeni skladno s spodaj navedenimi merili za izbor. MC Kotlovnica bo vse prijavitelje o izidu razpisa obvestila najkasneje v roku 30 dni od dneva, ko se izteče rok za prijavo.

**MERILA ZA IZBOR**

projekti bodo ocenjeni skladno s spodaj navedenimi merili za izbor. Sredstva se bodo dodeljevala prijavljenim projektom glede na dosežene točke do porabe sredstev.

Splošno merilo pri ocenjevanju prispelih prijav sta upravičenost prijavitelja za financiranje in skladnost prijavljenega projekta s predmetom razpisa. V kolikor prijavitelj ali prijavljen projekt ne bosta ustrezala splošnemu merilu, bo prijava zavrnjena kot neustrezna. Razpisna komisija bo nato za financiranje izbrala projekte, ki bodo izstopali po naslednjih kriterijih: jasno in realno zastavljeni cilji, trajnost in vidnost projekta, referenčnost izvajalcev. Posebne pogoje podrobneje razčlenjujemo v spodnji tabeli.

|  |  |
| --- | --- |
| **Merilo**  | **Točkovanje (ocena)** |
| Projekt je ustrezno in kakovostno vsebinsko, izvedbeno in terminsko zasnovan in utemeljen. | Ne izpolnjuje (0 točk)Delno izpolnjuje (2 t)Večinoma izpolnjuje (4 t)V celoti izpolnjuje (6 t) |
| Projekt ima jasno, realno in merljivo opredeljene cilje, ki so skladni s predmetom razpisa in ki izhajajo iz potreb ciljne skupine. | Ne izpolnjuje (0 točk)Delno izpolnjuje (2 t)Večinoma izpolnjuje (4 t)V celoti izpolnjuje (6 t) |
| Projekt ima opredeljene ustrezne načine za vrednotenje doseganja ciljev in rezultatov. | Ne izpolnjuje (0 točk)Delno izpolnjuje (1 t)Večinoma izpolnjuje (2 t)V celoti izpolnjuje (3 t) |
| Projekt bo imel dolgoročne pozitivne učinke na področju preprečevanja odvisnosti od drog in nekemičnih odvisnosti mladih. | Ne izpolnjuje (0 točk)Delno izpolnjuje (1 t)Večinoma izpolnjuje (2 t)V celoti izpolnjuje (3 t) |
| Prijavitelj bo zagotovil ustrezno vidnost projekta in aktivnosti LASa ter financerja. | Ne izpolnjuje (0 točk)Delno izpolnjuje (1 t)Večinoma izpolnjuje (2 t)V celoti izpolnjuje (3 t) |
| Prijavitelj navaja reference, ki potrjujejo, da lahko kakovostno izvaja projektne aktivnosti. | Ne izpolnjuje (0 točk)Delno izpolnjuje (2 t)Večinoma izpolnjuje (4 t)V celoti izpolnjuje (6 t) |
| Celotna vrednost projekta je realno ocenjena, stroški so skladni z načrtovanimi projektnimi aktivnostmi. | Ne izpolnjuje (0 točk)Delno izpolnjuje (2 t)Večinoma izpolnjuje (4 t)V celoti izpolnjuje (6 t) |
| Predvideno je sofinanciranje projekta iz lastnih ali drugih virov. | Ni predvideno (0 točka)Do 50 odstotkov (1 t)Do 100 odstotkov (2 t) |

**ROK IZVEDBE PROJEKTOV IN POROČANJE**

Projektne aktivnosti morajo biti izvedene najkasneje do 27. novembra 2017, kar upravičenci dokazujejo z oddajo končnega poročila.

Končno poročilo, ki se nahaja na koncu prijave, je potrebno oddati **najkasneje do 1. decembra 2017**, in sicer v tiskani obliki po pošti na naslov MC Kotlovnica, Fužine 10, 1241 Kamnik, s pripisom »Razpis LAS za NVOje - poročilo«, ali v .pdf obliki na e-naslov info@kotlovnica.si; v zadevi prosimo navedite »LAS: Poročilo o izvedenem projektu [ime projekta]«.

**DODATNE INFORMACIJE**

Kontaktna oseba za vse dodatne informacije v zvezi z razpisom je Rok Kosec (info@kotlovnica.si ali 041/819-841).

**PRIJAVA NA RAZPIS ZA NEVLADNE ORGANIZACIJE ZA PROJEKTE S PODROČJA PREPREČEVANJA ODVISNOSTI OD DROG IN NEKEMIČNIH ODVISNOSTI**

**sklop 1: Podatki o prijavitelju**

|  |  |
| --- | --- |
| Polni naziv |  |
| Skrajšan naziv |  |
| Pravno-organizacijska oblika *(obkroži)* |  zavod društvo  |
| Naslov  |  |
| Telefon  |  |
| e-naslov |  |
| Spletna stran |  |
| Matična številka |  |
| ID številka za DDV ali davčna številka |  |
| Številka transakcijskega računa |  |
| Naziv banke |  |
| Odgovorna oseba oz. zastopnik |  |
| Opis prijavitelja: na kratko predstavite svojo organizacijo in aktivnosti, ki jih izvajate *(največ 100 besed)*. |

Reference prijavitelja pri izvajanju podobnih projektov: če je to relevantno, navedite naziv in vrednost projekta ter rezultate aktivnosti s področja preprečevanja odvisnosti od drog in nekemičnih odvisnosti mladih\*, ki ste jih izvajali v preteklih 3 letih, in vire financiranja.

\* *Pri tem gre lahko tudi za aktivnosti, ki niso nujno vezane na področje preprečevanja odvisnosti, ampak širše na promocijo zdravega in aktivnega življenjskega sloga mladih.*

*PRILOGA: Prijavnici prosimo priložite izpis iz sodnega oziroma poslovnega registra / AJPES-a.*

**Sklop 2: Podatki o projektu**

|  |  |
| --- | --- |
| Naziv projekta, ki ga prijavljate |  |
| Obdobje izvajanja projekta |  |
| Vrednost projekta |  |
| Višina zaprošenih sredstev |  |
| Delež sofinanciranja, če je predvideno |  |
| Opis projekta: predstavite vsebino projekta, ki ga prijavljate. Navedite vrsto aktivnosti, predvideno lokacijo in število udeležencev. Če projekt obsega več projektnih aktivnosti ali se bodo le-te izvajale daljše časovno obdobje, navedite tudi predviden terminski plan *(največ 200 besed)*. |

Opredelite namen in cilje projekta ter utemeljite, na kakšen način jih boste dosegli *(največ 150 besed)*.

Opišite ciljno skupino, ki ji bodo namenjene projektne aktivnosti, in izpostavite, kako bo njenim potrebam zadostil projekt, ki ga prijavljate *(največ 80 besed)*.

Predstavite pričakovane učinke in merljive rezultate projekta, ki bodo posledica izvedenih projektnih aktivnosti *(največ 100 besed)*.

**Sklop 3: Uporaba rezultatov in zagotavljanje trajnosti projekta**

Kako boste ocenili, ali in v kakšni meri je projekt izpolnil zastavljene cilje *(največ 80 besed)*?

Opišite dolgoročne učinke izvedenih aktivnosti po zaključku projekta in utemeljite, kako boste uporabili rezultate projekta pri svojem nadaljnjem delovanju *(največ 120 besed)*.

Kako boste zagotovili vidnost projekta? Navedite konkretne aktivnosti obveščanja (a) ciljne skupine in (b) splošne javnosti o projektu *(največ 120 besed)*.

**Sklop 4: Finančni načrt projekta**

|  |  |
| --- | --- |
| **Načrtovani stroški\*** | Vrednost |
|  |  |
|  |  |
|  |  |
| **SKUPAJ:** |  |

\* *Število vrstic lahko poljubno dodajate ali odvzemate.*

|  |  |
| --- | --- |
| **Načrtovani prihodki** **(lastni ali drugi viri v primeru sofinanciranja)\*** | Vrednost |
| LAS (višina zaprošenih sredstev) |  |
|  |  |
|  |  |
| **SKUPAJ:** |  |

\* *Število vrstic lahko poljubno dodajate ali odvzemate.*

**IZJAVA PRIJAVITELJA O IZPOLNJEVANJU IN SPREJEMANJU RAZPISNIH POGOJEV**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(prijavitelj) izjavljamo, da smo seznanjeni in v celoti sprejemamo pogoje, merila in ostala določila iz razpisne dokumentacije razpisa za nevladne organizacije za projekte s področja preprečevanja odvisnosti od drog in nekemičnih odvisnosti 2017.*

*Izjavljamo, da*

*so podatki v prijavi resnični in zanje prevzemamo popolno odgovornost;*

*smo finančno in poslovno sposobni izpeljati projekt;*

*bomo predvidene projektne aktivnosti izpeljali, kot je navedeno v prijavi, razen v izjemnih in s strani financerja predhodno odobrenih primerih;*

*bomo o projektnih aktivnostih obveščali javnost in ob tem vselej navedli tudi financerja (»MC Kotlovnica v okviru Lokalne akcijske skupine«);*

*s svojimi aktivnostmi ali projektom, ki ga prijavljamo, nimamo namena pridobivati dobička oziroma finančnih koristi;*

*za prijavljen projekt nismo pridobili pomoči iz drugih sredstev državnega ali lokalnega proračuna ali sredstev EU;*

*bomo hranili vso projektno dokumentacijo najmanj dve leti po izteku projektnih aktivnosti;*

*se strinjamo z javno objavo podatkov o projektu na spletni strani MC Kotlovnica.*

*S podpisom izjave podpisujemo prijavo kot celoto.*

Kraj in datum Žig Podpis odgovorne osebe

**KONČNO POROČILO**

Skladno s pogoji in določili razpisa je končno poročilo potrebno oddati **najkasneje do 1. decembra 2017**. Če je relevantno, poročilu priložite fotografije izpeljanih projektnih aktivnosti ali rezultate projekta, npr. DVD, končni elaborat ipd. Po oddaji in pregledu končnega poročila bo prijaviteljem nakazanih še preostalih 50 odstotkov sredstev.

Poročilo je skupaj s prilogami potrebno oddati v tiskani obliki po pošti na naslov MC Kotlovnica, Fužine 10, 1241 Kamnik, s pripisom »Razpis LAS za NVOje - poročilo«.

Kontaktna oseba za vse dodatne informacije v zvezi z oddajo poročila je Rok Kosec (info@kotlovnica.si).

**Podatki o prijavitelju**

|  |  |
| --- | --- |
| Naziv prijavitelja |  |
| Naslov  |  |
| Telefon  |  |
| e-naslov |  |

**Podatki o projektu**

|  |  |
| --- | --- |
| Naziv projekta, ki ste ga prijavili |  |
| Obdobje izvajanja projekta |  |
| Vrednost projekta |  |
| Višina zaprošenih sredstev |  |

**Poročilo o izvedenih projektnih aktivnostih**

Navedite in opišite izvedene projektne aktivnosti, datum in lokacijo ter število udeležencev *(največ 200 besed)*.

Opredelite dosežene cilje in merljive rezultate projekta ter opišite, kako ste ocenili, v kakšni meri so izpolnjeni oziroma doseženi *(največ 120 besed)*.

Kako boste pri svojem nadaljnjem delu uporabili rezultate projekta? Kakšni, menite, bodo dolgoročni učinki izvedenih aktivnosti? *(največ 120 besed)*

*PRILOGA: Poročilu prosimo priložite največ dve fotografiji izpeljanih projektnih aktivnosti in rezultat projekta, če je to možno.*

Kako ste zagotovili vidnost projekta? Navedite konkretne objave, s katerimi ste o projektu obveščali (a) ciljno skupino in (b) splošno javnost *(največ 120 besed)*.

*PRILOGA: Poročilu prosimo priložite fotokopije objav ali navedite povezave nanje.*

**Finančno poročilo**

|  |  |
| --- | --- |
| **Realizirani stroški\*** | Vrednost |
|  |  |
|  |  |
|  |  |
| **SKUPAJ:** |  |

\* *Število vrstic lahko poljubno dodajate ali odvzemate.*

|  |  |
| --- | --- |
| **Realizirani prihodki (lastni ali drugi viri v primeru sofinanciranja)\*** | Vrednost |
| LAS (višina zaprošenih sredstev) |  |
|  |  |
|  |  |
| **SKUPAJ:** |  |

\* *Število vrstic lahko poljubno dodajate ali odvzemate.*

Realizirane stroške projekta prosimo izkažite s fotokopijami relevantnih dokazil, npr. računov, ki jih priložite poročilu.

*S podpisom končnega poročila izjavljamo, da so podatki v poročilu resnični in zanje prevzemamo popolno odgovornost.*

Kraj in datum Žig Podpis odgovorne osebe

1. Gre denimo za odvisnost od hrane, interneta, dela, iger na srečo, nakupovanja, odnosov, seksualnosti ipd. [↑](#footnote-ref-1)